### 17.    Beslutning om godkendelse af ledelsesmodel på [adresse] og Rynkevangskolen med høringssvar

**Åbent**

Sagsnr.: 326-2013-22426       J.nr.: 17.01.00           Dokumentnr.:
326-2016-433446

**Sagstype**

Beslutning.

**Resume og sagens baggrund**

Kommunalbestyrelsen godkendte i juni 2013 et toårigt
pilotprojekt med fælles skoleledelse på [adresse] og Rynkevangskolen. I
2015 blev ordningen evalueret, og Børn- og Familieudvalget besluttede, at
projektet skulle fortsætte endnu et år. På baggrund af erfaringerne fra de tre
år med skoleledelse lægges i denne sag op til en beslutning efter
høringsperioden om den fremtidige ledelsesmodel for de to skoler fra skoleårets
start 2017/2018.

To mulige scenarier for den fremtidige ledelse har været
sendt i høring: 1, fortsættelse af den nuværende ordning med fælles
skoleledelse med afdelingsleder på [adresse] eller 2, selvstændig
skoleledelse på de to skoler.

I alle indkomne høringssvar anbefales scenarie 2,
selvstændig skoleledelse på begge skoler.

**Indstillinger**

Direktøren indstiller, at scenarie 2, selvstændig
skoleledelse på begge skoler, godkendes.

**Behandling**

Direktionen, Børn- og Familieudvalget, Økonomiudvalget og
Kommunalbestyrelsen.

**Sagsfremstilling**

På baggrund af evalueringen af pilotprojektet med fælles
skoleledelse på [adresse] og Rynkevangskolen og de indkomne høringssvar,
lægges i denne sag op til en beslutning efter høringsperioden om
ledelsesmodellen for de to skoler fra og med skoleåret 2017/2018.

To mulige scenarier for den fremtidige ledelse har været
sendt i høring: 1, fortsættelse af den nuværende ordning med fælles
skoleledelse med afdelingsleder på [adresse] eller 2, selvstændig
skoleledelse på de to skoler. De to scenarier er mere fyldestgørende beskrevet
sidst i denne sag.

*Høringssvar*

Der er indkommet 8 høringssvar. Alle indkomne høringssvar
anbefaler scenarie 2, selvstændig skoleledelse på begge skoler. Det begrundes
blandt andet med, at en skole med selvstændig skoleledelse vil give en mere
synlig leder med større beslutningskraft og mere direkte kommunikation til
personalet.

Derudover fremgår det af hovedparten af høringssvarene, at
samarbejde og sparring på tværs af skolerne kan foregå uanset ledelsesmodel.

Høringssvarene kan læses i deres fulde længde i sagens bilag
eller i en kort version i den vedhæftede sammenskrivning.

De to skolers ledelse har ikke indgivet separat høringssvar,
da deres anbefalinger fremgår af evalueringen af pilotprojektet med fælles
ledelse. Heri giver ledelsesteamet for de to skoler udtryk for, at de ser en
lederrolle med daglig virke på [adresse] som nødvendig for skolens videre
udvikling og fremtid i lokalområdet. Desuden at de fælles aktiviteter, der er
etableret mellem skolerne, også kan fortsætte, hvis skolerne bliver to selvstændige
enheder i form af forpligtende samarbejder. Evalueringen af pilotprojektet kan
læses i sagens bilag.

*Baggrund for den fælles ledelse og erfaringerne
hermed*

I nedenstående beskrives erfaringerne fra denne sag
beskrives erfaringerne fra det tredje år med fælles ledelse, og den fælles
ledelse ses i sammenhæng med arbejdet med udvikling af bæredygtige, lokale
modeller for udvikling af 0-18 års området.

I juni 2013 godkendte Kommunalbestyrelsen et toårigt
pilotprojekt om fælles skoleledelse med en fælles skoleleder på Rynkevangsskolen
og en afdelingsleder på [adresse].

I november 2015 blev udvalget præsenteret for en evaluering
af den fælles ledelse, for at træffe en beslutning om, hvorvidt den fælles
ledelse skulle fortsætte.

Udvalget besluttede på daværende tidspunkt, at ordningen skulle
fortsætte endnu et år, og at skolerne skulle arbejde målrettet med de forhold,
som påpeges i evalueringen, i endnu et år. Udvalget begrundede fortsættelsen
med, at det efter endnu et år ville være muligt at se forsøget i sammenhæng med
budgetaftalens hensigtserklæring nr. 11, som skal arbejde med forskellige
modeller på 0-18 års området.

Rynkevangskolens skoleleder har forud for projektet med
fælles ledelse været konstitueret som leder på [adresse] siden starten af
2012. Baggrunden for projektet var et ønske om at skabe en større sammenhæng
mellem de to skoler. Både for eleverne ved overgange mellem skolerne og for at
styrke den faglige og ledelsesmæssige sparring.

Som en del af pilotprojektet er ansat en afdelingsleder på
Tømmerup Skole, som sammen med SFO-leder fra [adresse] indgår i det
samlede ledelsesteam for de to skoler. De samlede økonomiske ressourcer i
henhold til ressourcetildelingsmodellen er bevaret på de to skoler i projektet.

*Evaluering af pilotprojektet og erfaringer fra dette*

I nedenstående beskrives erfaringerne fra det tredje år med
fælles ledelse, og den fælles ledelse ses i sammenhæng med arbejdet med
udvikling af bæredygtige, lokale modeller for udvikling af 0-18 års området.

Ledelsen på de to skoler udarbejdede i 2015 en evaluering af
pilotprojektet, som kan læses i sagens bilag.

Denne evaluering pegede på, at ledelsen på de to skoler
anser projektbeskrivelsens intentioner som realistiske. Skolernes ledelse peger
på, at en stor del af intentionerne og visionerne er lykkedes, mens andre
venter på realisering.

Evalueringen viste også, at projektet endnu ikke er
bundfældet i personalegrupperne, og at der stadig er brug for at arbejde med
dette aspekt af den fælles ledelse. Samtidig er det ledelsens opfattelse, at
skolereform og inklusionsreform har haft en væsentlig betydning for et egentligt
målrettet arbejde med implementering af den fælles ledelse.

Det fremgår af evalueringen, at ledelsesteamet for de to
skoler ser en lederrolle med daglig virke på [adresse] som nødvendig for
skolens videre udvikling og fremtid i lokalområdet.

*Erfaringer fra tredje år med fælles ledelse*

Skoleleder og afdelingsleder fra de to skoler tilkendegiver
efter det seneste år med fælles ledelse, at der ikke er væsentlige ændringer
siden evalueringen i 2015.

Generelt er det opfattelsen, at det fælles ledelsesteam har
haft en positiv indflydelse på fælles aktiviteter og de samarbejder, der er
etableret mellem skolerne, men at dette også kan fortsætte, hvis skolerne
bliver to selvstændige enheder. Det kræver dog et forpligtende samarbejde de to
skoler imellem.

Der er iværksat fælles faglige netværk på tværs af skolerne
og pædagogiske aktiviteter, ligesom der eksempelvis er iværksat en proces
omkring overlevering af 6. klasse fra [adresse] og [adresse] til Rynkevangskolen.

Det er ledelsens opfattelse, at disse elementer er med til at understøtte en
bæredygtig udvikling af lokalområderne omkring de to skoler, såfremt der,
uanset valg af ledelsesmodel, fastholdes et forpligtende samarbejde mellem
skolerne på de relevante områder.

Ledelsen vurderer, at medarbejdere og forældrebestyrelser på
de to skoler ikke har en udpræget interesse i den fælles ledelse, men stadig
har det primære fokus på deres "egen" skole. På den baggrund ønsker
de en snarlig beslutning omkring den fremtidige ledelsesmodel.

I evalueringen fra 2015 foreslås som oplæg til politisk
beslutning to mulige scenarier for den fremtidige ledelsesmæssige organisering
på skolerne:

*Scenarie 1. Fortsættelse af nuværende ordning med fælles
skoleledelse med afdelingsleder på [adresse]*

Et ledelsesteam bestående af en skoleleder, viceskoleleder,
afdelingsleder samt SFO-leder på Rynkevangskolen og en afdelingsleder og
SFO-leder på [adresse]. Derudover et administrativt samarbejde. To
selvstændige skoler med egen skolebestyrelse og MED-udvalg.

Fordele: Fortsat øget samarbejde mellem skolerne fagligt,
pædagogisk, ledelsesmæssigt og i forhold til inklusion. Optimerer brug af
fagpersonalets ressourcer på tværs af skolerne.

Styrker ledelsesteamet på en mindre skole.

Ulemper: Kræver fokus på implementering og ejerskab i
personalegrupperne. Skoleleder skal forholde sig til to skolers bestyrelser,
MED-udvalg osv.

*Scenarie 2. Selvstændig skoleledelse på begge skoler*

To matrikler med selvstændig ledelse, skolebestyrelse og
MED-udvalg.

Der skal være en selvstændig skoleleder på [adresse].

Fordele: Muligvis større beslutningskraft i den daglige
ledelse, og enklere arbejdsgange i forhold til kommunikation til personale og andre
afdelinger i kommunen. [adresse] i lokalområdet og over for forældre.

Ulemper: Mindre ledelsesmæssig sparring. Sårbarhed i forhold
til fravær af skoleleder. Faglig sparring og pædagogisk udvikling bliver
uformel og dermed ikke forpligtende.

**Økonomiske konsekvenser**

De samlede økonomiske ressourcer i henhold til
ressourcefordelingsmodellen bevares på de to skoler.

**Direktionens møde den 16.
januar 2017:**

Anbefales.

**Børn- og Familieudvalgets møde
den 31. januar 2017:**

Udvalget anbefaler indstillingen med den bemærkning, at der mellem
de to skoler er et forpligtende samarbejde om faglig sparring, udvikling og
overlevering af 6. klasserne.

**Økonomiudvalgets møde den 8.
februar 2017:**

Anbefaler Børn- og Familieudvalgets indstilling, idet
Økonomiudvalget vil være positiv, hvis de senere fremsender en ny ansøgning.

**Bilag**

|  |  |
| --- | --- |
| Sammenskrivning af høringssvar\_Fælles skoleledelse Tømmerup Skole og Rynkevangskolen | 326-2016-427149 |
| Høringssvar - BUPL Midtsjælland | 326-2016-430486 |
| Høringssvar - Rynkevangskolen (Skolebestyrelse) | 326-2016-431336 |
| Høringssvar - FOA Sjælland | 326-2016-429228 |
| Høringssvar - Tømmerup Skole (Skolebestyrelse) | 326-2016-430485 |
| Høringssvar - Kalundborg Lærerkreds | 326-2016-428647 |
| Høringssvar - Tømmerup Skole (MED-udvalg) | 326-2016-430481 |
| Høringssvar - Rynkevangskolen (MED-udvalg) | 326-2016-427902 |
| Høringssvar - Skolelederforeningen | 326-2016-417524 |
| Evaluering af fælles skoleledelse pa| [adresse] og Rynkevangskolen ver3.docx | 326-2015-322003 |